b'\n_START_ARTICLE_\nJeremias Wall\xc3\xa9n\n_START_PARAGRAPH_\nJeremias Wall\xc3\xa9n (synt. Wallenius, 26. joulukuuta 1693 Piikki\xc3\xb6 \xe2\x80\x93 20. hein\xc3\xa4kuuta 1772 Tukholma) oli suomalainen lakimies, valtiop\xc3\xa4iv\xc3\xa4edustaja ja maaherra. H\xc3\xa4nen is\xc3\xa4ns\xc3\xa4 oli Vehmaan kirkkoherra Jeremias Wallenius. Wall\xc3\xa9n aateloitiin vuonna 1743._NEWLINE_H\xc3\xa4n toimi aluksi sotatuomarina Henkiratsuv\xc3\xa4kirykmentiss\xc3\xa4 ja Etel\xc3\xa4-Sk\xc3\xa5nen ratsuv\xc3\xa4kirykmentiss\xc3\xa4 1717\xe2\x80\x931725, jonka j\xc3\xa4lkeen Wall\xc3\xa9n nimitettiin Suomen armeijan ylisotatuomariksi. Vuonna 1728 h\xc3\xa4n aloitti Turun hovioikeuden sihteerin\xc3\xa4 ja toimi my\xc3\xb6hemmin sen asessorina. Karjalan laamannikunnan laamanniksi Wall\xc3\xa9n nimitettiin 1744._NEWLINE_Vuonna 1757 Wall\xc3\xa9nista tuli Turun ja Porin l\xc3\xa4\xc3\xa4nin maaherra. H\xc3\xa4n siirtyi lyhytaikaisesti S\xc3\xb6dermanlandin l\xc3\xa4\xc3\xa4nin maaherraksi 1769 ja my\xc3\xb6hemmin samana vuonna V\xc3\xa4sternorrlandin l\xc3\xa4\xc3\xa4nin maaherraksi. Valtiop\xc3\xa4iv\xc3\xa4miehen\xc3\xa4 Wall\xc3\xa9n oli nelj\xc3\xa4\xc3\xa4n otteeseen vuosien 1755 ja 1772 v\xc3\xa4lill\xc3\xa4.'